Erin Moran

Erin Marie Moran Fleischmann (18. oktoober 1960 USA, California, Los Angelese maakond, Burbank – 22. aprill 2017 USA, Indiana, Harrisoni maakond, Corydon) oli USA näitlejanna.

Elulugu
Erin Marie Moran sündis 1960. aasta 18. oktoobril USA California osariigi Burbanki linnas ning kasvas üles Los Angelese linna San Fernando Valley piirkonna North Hollywoodi ümbruskonnas. Tema isa oli rahahaldur Edward Moran ja ema oli Sharon Moran. Nende peres oli kuus last ning Erin Marie oli noorusastmelt teine. Viieaastasena sõlmis ta oma näitlejakarjääri toetanud ema nõusolekul agendilepingu.

1980ndate keskpaiku lahkus Moran Los Angelesest elama California mägedesse. 1987. aastal abiellus ta Rocky Fergusoniga. 1993. aastal nad lahutasid oma abielu. Moran abiellus 1993. aastal abiellus Steve Fleischmanniga.

1988. aasta usutluses ütles Moran, pärast sarjade "Happy Days" ja "Joanie Loves Chachi" lõppemist langes ta masendusse, kuna ei saanud enam rolle.

2010. aastal kinnitas Moran, et tema California maja võeti laenu tagatiseks ära. Talle anti kohtu kaudu väljatõstmise dokumendid ja ta läks elama Indiana osariiki ema haagissuvilasse. Ajakirja Variety sõnul visati ta 2017. aastal haagissuvilast välja liigse pidutsemise tõttu.

Töö
 Filmi "How Sweet It Is!" näitleja väikese tüdruku rollis (1968)
 Sarja "Daktari" näitleja Jenny Jones rollis (1968-1969)
 Sarja "Death Valley Days" näitleja Mary rollis (kaks jagu, 1969)
 Filmi "80 Steps to Jonah" näitleja Kimi rollis (1969)
 Situatsioonikomöödia "The Courtship of Eddie's Father" näitleja Emily Ruth Gustafson rollis (1970)
 Sarja "The F.B.I." näitleja Vickie Florea rollis (1970)
 Situatsioonikomöödia "My Three Sons" näitleja Victoria rollis (1970)
 Filmi "Watermelon Man" näitleja Janice Gerber rollis (1970)
 Situatsioonikomöödia "Family Affair" näitleja Amy rollis (kaks jagu, 1970-1971)
 Draama "O'Hara, U.S. Treasury" näitleja väikese tüdruku rollis (1971)
 Sarja "Bearcats!" näitleja Elisa Tillmani rollis (1971)
 Sarja "Gunsmoke" näitleja Racheli rollis (kaks jagu, 1971)
 "The Don Rickles Show" näitleja Janie Robinsoni rollis (1972)
 "Lisa, Bright and Dark" näitleja (1973)
 Sarja "Happy Days" näitleja peategelase Richie Cunninghami õe Joanie Cunningham Arcola rollis (234 jagu, 1974-1984)
 Sarja "The Waltons" näitleja Sally Ann Harperi rollis (1975)
 Filmi "The Magic Pony" näitleja (luges tegelase häält peale, 1977)
 "Greatest Heroes of the Bible" näitleja Tova rollis (1978)
 Sarja "The Love Boat" näitleja Carrie Walkeri rollis (4 jagu, 1980-1985)
 "Twirl" näitleja Bonnie Lee Jordani rollis (1981)
 Filmi "Galaxy of Terror" näitleja Alluma rollis (1981)
 Situatsioonikomööia "Joanie Loves Chachi" näitleja Joanie Cunninghami rollis (1982-1983)
 Sarja "Hotel" näitleja Karen Donnelly rollis (1983)
 Sarja "Mõrv sai teoks" näitleja Maggie Robertsi rollis (1986)
 Sarja "Diagnoos: mõrv" näitleja Cynthia Bennett rollis (1998)
 Filmi "Desperation Boulevard" näitleja (1998)
 Filmi "Dickie Roberts: Former Child Star" filmimuusika looja (2003)
 Sarja "Scott Baio Is 45...and Single" osaleja (2007)
 Sarja "Celebrity Fit Club" osaleja (2008)
 Filmi "Not Another B Movie" näitleja (2011)
 "The Deceit" näitleja Proua Shephardi rollis (2012)

Surm
2017. aasta 22. aprillil kell 16:07 sai Ameerika Ühendriikide Indiana osariigi Harrisoni maakonna šerifi osakond kõne teadvuseta naisest. Esimesed saabujad kinnitasid Harrisoni maakonna Harrisoni valla Corydoni linnast saadud kõne asukohas Morani isiku ja tema surma.

Viited

Ameerika Ühendriikide näitlejad
Sündinud 1960
Surnud 2017